*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2017. gada \_\_\_.\_\_\_\_\_\_\_\_\_

.§

**Informatīvais ziņojums**

**“Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.
2. Pieņemt zināšanai, ka pedagogu izglītības attīstības veicināšanai no Eiropas Savienības struktūrfondu 2014.-2020.gada plānošanas perioda darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" plānotā kopējā attiecināmā finansējuma plānots novirzīt 10 000 000 *euro*, tai skaitā 3 000 000 *euro* no 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” kopējā attiecināmā finansējuma; 4 000 000 *euro* no 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” kopējā attiecināmā finansējuma un 3 000 000 *euro* no 8.2.3. specifiskā atbalsta mērķa “[Nodrošināt labāku pārvaldību augstākās izglītības institūcijās](http://www.cfla.gov.lv/CFLA2/item.php?itemID=92)” kopējā attiecināmā finansējuma.
3. Pieņemt zināšanai, ka Izglītības un zinātnes ministrija ir sagatavojusi priekšlikumus grozījumiem Augstskolu likuma 2.lasījumam, lai izlīdzinātu 2019.gada studiju virzienu akreditācijas grafiku, paredzot studiju virziena “Izglītība, pedagoģija un sports” akreditāciju 2022.gadā.
4. Izglītības un zinātnes ministrijai piešķirto valsts budžeta līdzekļu ietvaros līdz 2020.gadam nodrošināt Valsts pētījumu programmas izglītības nozarē (t.sk. pedagoģijā) izveidi, lai veidotu zināšanu bāzi par inovatīviem risinājumiem mācību un mācīšanās snieguma uzlabošanai, mācību procesa un rezultātu novērtēšanai, mācību vides pilnveidei, izglītības iestāžu darba organizācijas uzlabošanai un vadības, līderības un pedagogu profesionālo kompetenču pilnveidei.
5. Pieņemt zināšanai, ka Ministru kabineta noteikumos par 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu”, 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” un 8.2.3. specifiskā atbalsta mērķa “[Nodrošināt labāku pārvaldību augstākās izglītības institūcijās](http://www.cfla.gov.lv/CFLA2/item.php?itemID=92)” projektu īstenošanu tiks paredzēts, ka Izglītības un zinātnes ministrijai jāizveido Pedagoģijas izglītības jaunveides konsultatīvā padome. Padomei tiks uzdots pārraudzīt informatīvajā ziņojumā iekļauto priekšlikumu iedzīvināšanu pedagoģijas izglītības studiju jaunveides procesā, t.sk. īstenojot 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu”, 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” un 8.2.3. specifiskā atbalsta mērķa “[Nodrošināt labāku pārvaldību augstākās izglītības institūcijās](http://www.cfla.gov.lv/CFLA2/item.php?itemID=92)” projektus, un sniegt atzinumus par konceptuāliem un stratēģiskiem pedagogu izglītības sistēmas attīstības jautājumiem.
6. Pieņemt zināšanai, ka augstskolām, kas pretendēs uz Eiropas Savienības struktūrfondu 2014.-2020.gada plānošanas perioda darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu”, 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” un 8.2.3. specifiskā atbalsta mērķa “[Nodrošināt labāku pārvaldību augstākās izglītības institūcijās](http://www.cfla.gov.lv/CFLA2/item.php?itemID=92)” investīcijām pedagogu izglītības attīstībai, jāizstrādā pedagoģijas izglītības attīstības plāni atbilstoši informatīvajā ziņojumā ietvertajiem pedagoģijas studiju programmu struktūras un satura izveides principiem un līdz 2018.gada 31.janvārim pedagoģijas izglītības attīstības plāni jāiesniedz saskaņošanai konsultatīvajā padomē.

Ministru prezidents Māris Kučinskis

Valsts kancelejas direktors Jānis Citskovskis

Izglītības un zinātnes ministrs Kārlis Šadurskis

Vīzē:

Valsts sekretāre Līga Lejiņa